Partye se laaste poging om stemme te werfDA-verkiesingsveldtog in Soweto, Johannesburg op 4 Mei 2014 Foto: DA, Facebook Nog foto’s volg onderaan die berig. ANC- en EFF-ondersteuners het Sondag twee stadions in onderskeidelik Pretoria en Johannesburg volgepak om hul gunstelingpolitici te ondersteun. Ongeveer 95 000 ANC-ondersteuners het by die FNB-stadion in Soweto opgedaag. Drie areas wat gebruik word wanneer die stadion oorvol is, moes ook gebruik word. Pres. Jacob Zuma het die skare toegespreek. Ongeveer 30 000 ondersteuners van die Ekonomiese Vryheidsvegters (EFF) het die Lucas Moripe-stadion in Atteridgeville volgepak. ŉ Busbestuurder van die Demokratiese Alliansie is egter in die hospitaal opgeneem nadat sy bus Sondagoggend met klippe bestook is. Mmusi Maimane, premierskandidaat van die DA in Gauteng, het gesê daar was twee voorvalle waar busse, wat ondersteuners van die party vervoer het, met klippe bestook is. Een bus is glo so erg beskadig dat dit nie meer gebruik kan word nie. Klik hier om meer te lees. ŉ Ligte vliegtuig met ŉ banier “Stem DA op 7 Mei” het oor al twee stadions gevlieg. Die Onafhanklike Verkiesingskommissie het Sondag Suid-Afrikaners versoek om nie selfies in die stembus te neem of foto’s van hul stemme op die stembrief te neem nie, aangesien dit ŉ oortreding is van die beginsel van ŉ geheime stem in ŉ demokrasie. Klik hier om meer te lees. ANC verkiesingsveldtog by FNB-stadion, Soweto Foto: Thabang Setlhapelo, Facebook Die Lucas Moripe-stadion vol EFF-ondersteuners op 4 Mei 2014 Foto: EFF, Facebook